Si perversorum hominum jure obstruatur altercatio et verax humilium comprobetur ratio, propalare libet tam presentibus quam absentibus, quoniam quidam miles, nomine Hugo, uxorque ejus nomine Regina, adierunt presentiam domni Heldrici, abbatis, omnisque caterve Flaviniacensis coenobii, poscentes illorum clementiam concedere sibi et tribus filiis eorum: Raginario scilicet, Aremberto atque Heldierio, mansum unum conjacentem in comitatu Dusmensi, vel in villa que dicitur Belrubrius, quem quidam Vuarinus tenuerat, cum universis rebus que ad ipsum respicere cernuntur. Quorum prelibatus abbas fratresque sacrati loci faventes precatui ut cupiere concesserunt, ea videlicet ratione ut dum sub hac luce morarentur et prenotati eorum filii tenerent ac possiderent, reddendo singulis annis in censu denarios ad forum Lintiliaco xviii, sublatos vero illos ab hac vita dei judicio sine cujusque hominis hesitatione redeat pretaxatus mansus, et cuncta ad eum pertinentia ad casam sancti Petri, sanctique martiris Prejecti jam dicti Flaviniacensis cœnobii.